Alberta iela (Rīga)
Šis raksts ir par ielu Rīgā. Par citām jēdziena Alberta iela nozīmēm skatīt nozīmju atdalīšanas lapu. Koordinātas: 56°57′33″N 24°06′35″E﻿ / ﻿56.9590397°N 24.1097116°E﻿ / 56.9590397; 24.1097116 Alberta iela ir iela Rīgas Centrā (Klusajā centrā). To uzskata par Rīgas jūgendstila apbūves pērli. Ielas kopējais garums ir 255 metri, tā klāta ar bruģa segumu. Visi Alberta ielas nami ir arhitektūras pieminekļi. Šeit atrodas arī virkne sabiedrisku iestāžu, tostarp Rīgas Jūgendstila muzejs, Jaņa Rozentāla un Rūdolfa Blaumaņa muzejs, Beļģijas, Īrijas un Ungārijas vēstniecības, līdz 2015. gadam atradās Latvijas Universitātes Ģeogrāfijas un Zemes zinātņu fakultāte.